KAMO STE POŠLI, SNOVI?

Kamo ste pošli snovi?

Kamo?

Recite da znam!

Pošao bih i ja s vama,

Ne želim ostati sam!

Pođite k njoj…

Povedite me u taj svijet snova,

Da osjetim ljubav

Da započne bajka nova!

Bajka u kojoj smo

Glavni likovi mi,

Kao princeza i princ

U životu punom ljubavi.

Svoje snove ću slijediti

Sve bitke uz tebe pobijediti,

U snovima je sve lako,

Al u životu nije tako….

Josip Jaković, 8.a

OŠ Voćin, Voćin

učiteljica: Svjetlana Banovac

Oči su ti ogledalo zvijezda

Zvijezde u tvojim očima

mogu ispisati budućnost

dok u njima vide neku blagu svjetlost.

Kada vidim odraz zvijezda u očima tvojim,

ničega se ne bojim.

Taj sjaj govori sve ono što riječi ne mogu.

Zvjezdani sjaj u očima tvojim ostaje vječno

i ne pronalazi kraj.

Zvijezde znaju svaki tvoj pogled koji topi led.

A vide li one tvoju sjenu u tami?

Ti samo tu ostani,

a kada se tvoje oči sklope,

u njima će se opet pojaviti odraz zvijezda.

Učenica: Barbara Kovačić, 8. b

OŠ A. G. Matoša, Čačinci

Mentorica: Andrea Prelog

Oči su tvoje ogledalo zvijezda

Ugasio sam svoje svjetlo

da bih gledao njen mrak.

A ona...

Bila je slikar.

Slikala je svima osmjehe.

Svima

osim sebi.

Voljela je ona,

ali se bojala pokazati.

Smijala se,

ali lažno.

Ona nije znala da joj oči ne mogu lagati.

I dok je ležala usamljena u noći na livadi,

dok je gledala zvijezde onim tužnim očima,

ona se smijala.

Samo je mirno ležala i gledala kako joj zvijezde uzimaju noći i snove.

I dok se kroz suze smijala sa zvijezdama,

ja nisam znao da je voljela zvijezde zbog njihovog sjaja.

A taj sjaj...

Jednom je bio njen.

I nikad više.

Kaže

zvijezde su joj ga ukrale.

Ivona Lukić, 8.r.

OŠ Mikleuš, Mikleuš

mentorica: Marica Kesić